Parlamentul  României

Camera Deputaţilor

Comisia pentru muncă şi protecţie socială

Nr.27/702/14 februarie 2007
RAPORT  SUPLIMENTAR
asupra propunerii legislative pentru modificarea Legii nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii 

în perioada 1950-1961
1. În temeiul art.70 din Regulamentul Camerei Deputaţilor, republicat, propunerea legislativă pentru modificarea Legii nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961 a fost retrimisă Comisiei pentru muncă şi protecţie socială în vederea reexaminării şi întocmirii unui nou raport, cu adresa nr. Plx.693 din 21 decembrie 2006.

În urma reexaminării în şedinţa din 13 februarie 2007, Comisia a hotărât, cu unanimitate de voturi, menţinerea soluţiei iniţiale, de respingere a propunerii legislative, exprimată în raportul comisiei nr.525/12.10.2006 şi în rapoartele suplimentare nr.595/02.11.2006 şi nr.626/11.12.2006.
2. Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

3. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

